AksaraLLM/aksara-bahasa-daerah-v1 huggingface dataset:
Na rambat inggih punika salah satunggaling aksara wianjana (aksara konsonan) ing sistem panyeratan mawi aksara Bali, ingkang nglambangaken swanten /ɳ/. Manawi dipunlatinaken dumados aksara Latin, mila aksara punika sinerat Ṇa.

Wujud 
Wujud Na rambat katingalipun inggih punika éwah-éwahan saking wujud aksara Na murda wonten ing aksara Jawi, lan gadhah gayutan sesadherek kaliyan aksara Pallawa lan Dewanagari. Sanèsipun wujud, kekalihipun ugi sami-sami wujud konsonan retrofleks, lan kalebet ing warga aksara Murdhanya (konsonan retrofleks). Samukawisipun inggih punika turunan saking aksara Brahmi.

Fonem 

Na rambat dipunpocapaken kados aksara swanten /ɳ/ ing tembung karṇa (basa Sansekerta). Kaprahipun kadados nalika mocapaken fonem konsonan tarik wingking () ingkang dipunsusul déning swanten /n/, saéngga ingkang dumugi inggih punika nasal /ɳ/ (ṇ).

Panganggenipun 
Panganggenipun aksara Na rambat sami kaliyan panganggenipun Ṇa (Dewanagari: ण) ing abjad basa Sansekerta. Ing sistem seratan mawi aksara Bali, Na rambat dipun-ginakaken ing tetembungan ingkang gadhah swanten /ɳ/, inggih saking basa Bali, ugi saliya basa Bali.

Miturut uger-uger pasang aksara Bali (paugeran panyeratan aksara Bali), Na rambat sinerat ing tembung ingkang gadhah swanten /r/ dipunsusul déning /n/, amargi swanten /n/ kasebat kagantos dados swanten /ɳ/ manawi dipunsusul déning /r/. Tuladhanipun (wonten ing basa Bali): "warna", "karna", "rena", lsp. boten pareng migunakaken Na kojong amargi warga aksaranipun (laladan artikulasi/posisi lidhah) boten cocog. Ra kalebet ing warga Murdhanya, posisi lidah ndhemek langit-langit lathi, sawatawis Na kojong kalebet ing warga Dantya, dipunpocapaken mawi andhemek waja inggil. Miturut buku Pedoman Perubahan Ejaan Basa Bali dengan Huruf Latin dan Huruf Bali, boten limrah wonten kalih laladan artikulasi kasebat (langit-langit lathi lan waja inggil) karengkuh déning ilat sesarengan ing satunggal wekdal. Pramila, Na rambat dipun-ginakaken amargi laladan artikulasinipun cocog kaliyan aksara Ra.

Miturut fonologi, /r/ inggih punika swanten konsonan geter gronggongan-waja, sawatawis /n/ inggih punika swanten konsonan sengau gronggongan-waja. Mila, artikulasinipun sami. Nanging téyori punika bènten kaliyan paugeran tradhisional nalika nyerat aksara Bali.

Na rambat kaprahipun dipun-ginakaken nalika ing satunggal tembung gadhah swanten /ɳ/ ingkang dipunsusul déning swanten konsonan retrofleks (upami: /ʂ/, /ʈ/, /ɖ/), lan makaten sawangsulipun. Tuladhanipun (ing basa Bali): tresna, kresna, pandita, tendas, gending, kanta lsp. Aksara-aksara ingkang pungarisandhapi ing tetembungan kasebat kedah dipunserat mawi aksara konsonan retrofleks (aksara warga murdhanya), inggih punika: Sa sapa (Ṣ), Ta latik (Ṭ), Da madu (Ḍ), lan Na rambat (Ṇ).

Cathetan suku

Rujukan 
 Tinggen, I Nengah. 1993. Pedoman Perubahan Ejaan Basa Bali dengan Huruf Latin dan Huruf Bali. Singaraja: UD. Rikha.
 Surada, I Made. 2007. Kamus Sanskerta-Indonesia. Surabaya: Penerbit Paramitha.
 Simpen, I Wayan. Pasang Aksara Bali. Diterbitkan olèh Dinas Pendidikan dan Kebudayaan Provinsi Laladan Tingkat I Bali.

Aksara Bali
Artikel mawa basa krama
Sa sapa inggih punika salah satunggaling aksara wianjana (aksara konsonan) ing sistem seratan aksara Bali ingkang nglambangaken swanten /ʂ/. Manawi dipunalihaksaraken dados aksara Latin, mila aksara punika sinerat "Ṣa".

Wujud 
Sa sapa awujud kados aksara Pa ingkang dipunsukani tandha carik. Ing aksara Jawa wonten sakedhik prabedan.

Fonem 

Aksara punika kalebet ing sajeroning warga murdhanya (konsonan retrofleks). Sa sapa dipunpocapaken kados aksara "Ṣ" ing tembung: ṣaṣ (basa Sansekerta), paksi (basa Bali).

Panganggenipun 

Panganggenipun Sa sapa sami kaliyan panganggenipun Ṣa (Dewanagari: ष) ing aksara Dewanagari. Ing sistem panyeratan mawi aksara Bali, Sa sapa dipun-ginakaken ing tetembungan ingkang gadhah swanten /ʂ/, limrahipun wonten ing tetembungan basa Bali ingkang dipunlebetaken saking basa Sansekerta ugi Jawi Kina.

Sa sapa sinerat manawi wonten swanten /k/ (konsonan velar) ingkang dipunsusul déning swanten /s/ (konsonan alveolar), amargi miturut aturan tradhisional bab aksara Bali, swanten /s/ ingkang atumut /k/ éwah dados /ʂ/ (konsonan retrofleks). Pramila, ing basa Bali, panyeratan konsonan rangkap /ks/ tansah sinerat mawi Sa sapa.

Sa sapa dipun-ginakaken manawi ing satunggal tembung wonten swanten /s/ ingkang atumut swanten konsonan retrofleks, upami swanten /ɳ/ lan /ʈ/. Tuladhanipun (ing basa Sansekerta): kṛṣṇa, niṣṭhha, duṣṭa, dsb.

Ugi pirsani 
 Sa danti
 Sa saga

Catatan kaki

Rujukan 
 Tinggen, I Nengah. 1993. Pedoman Perubahan Ejaan Basa Bali dengan Huruf Latin dan Huruf Bali. Singaraja: UD. Rikha.
 Surada, I Made. 2007. Kamus Sanskerta-Indonesia. Surabaya: Penerbit Paramitha.
 Simpen, I Wayan. Pasang Aksara Bali. Diterbitkan olèh Dinas Pendidikan dan Kebudayaan Provinsi Laladan Tingkat I Bali.

Aksara Bali
Artikel mawa basa krama
Yekaterina Aleksandrovna Gamova (Ruslan: Екатерина Александровна Гамова) (lair ing tanggal 17 Oktober 1980 ing Chelyabinsk) iku sawijining juru main voli wadon Ruslan. Dhèwèké iku anggota tim nasional sing menangaké medali emas ing taun 2006 lan 2010, nalika tetandhingan FIVB dianakaké lan medali pérak nalika Olimpiade ing taun 2000 in Sidney lan 2004 in Aténa. Dhèwèké iku dhuwuré 2,02 mèter. Iki tegesé dhèwèké salah sijining atlit wadon sing dhuwur dhéwé sadonya. Tugasé dhèwèké sajeroning tim iku outside hitter/opposite.

Gamova iku anggota tim nasional wadon bal voli Ruslan sing menangaké Kajuwaran Donya ing 2010 lan diarani juru main sing minulya dhéwé ing acara iku.

Gamova
Tokoh Ruslan
Nancy Nabil Ajram (Arab: نانسي نبيل عجرم‎) (Nancy 'Ajram) (lair ing Beirut, Libanon, 16 Mei 1983) iku sawijining panyanyi wadon Libanon. Ing taun 2007 dhèwèké wis ngedol luwih saka 30 yuta rekaman musik. Dhèwèké wis tau mbabar pitung album. Déning Oprah Winfrey, Nancy Ajram diarani minangka salah sijining tokoh Wétan Tengah sing nduwé pangaribawa gedhé.

Ajram
Ajram
iPod iku sajinising séri juru main média portabel gawéyané Apple. iPod iku pisanan dibabar ing tanggal 23 Oktober 2001 lan nganti pungkasan taun 2010 wis didol punjul 260.000.000 unit sing payu. Ing taun 2010 iPod iku bisa dipérang dadi patang modèl: iPod Classic, iPod Touch, iPod Nano lan iPod Shuffle. Mémori iPod Classic iku nganggo cakram atos (harddisk) kamangka sing liyané nganggo mémori flash.

IPod
Chelyabinsk iku siji kutha ing Ruslan. Kutha iki dunungé ing sisih wétan Pagunungan Ural ing pinggiring Kali Miass. Panggonan iki kutha krajan Oblast Chelyabinsk. Miturut cacah jiwa taun 2002, sing ndunungi ana 1.077.174 jiwa, kamangka ing taun 1989 cacahé ana 1.141.777 jiwa.

Kutha ing Ruslan
Kali Miass (Ruslan: Миасс) iku sawijining kali sing mili ing sisih wétan Pagunungan Ural ing Ruslan. Dawané kali iki 658 kilomèter. Kali iki ngliwati kutha Chelyabinsk lan Miass. Menawa mangsa atis, wiwit sasi Oktober/November, kali iki njendhel dadi ès nganti kurang luwih sasi April.

Miass
Pomnik Chrystusa Króla ('Kristus Sang Ratu') iku sawijining reca Yésus ing kutha Świebodzin, Polen. Reca iki rampung ing tanggal 6 November 2010. Reca iki dhuwuré 33 mèter tanpa landhesan, makuthané 3 mèter. Karo landhesané patung iki dhuwuré 52 mèter. Aboté kurang luwih 440 ton. Proyèk iki sing miwiti Sylwester Zawadzki, sawijining pastur Polen sing wis pèngsiyun. Reca iki akèh sing nganggep reca Yésus sing gedhé dhéwé sadonya. Nanging iki gumantung carané ngitung kepriyé, apa landhesané lan makuthané mèlu diitung ora.

Reca Yesus
Świebodzin
Bersiap iku jeneng Walanda kanggo jaman nalika Perang Revolusi Indonésia. Sawisé Wadya Bala Dai Nippon ngaku kalah ing tanggal 15 Agustus 1945, dadi ana vakum kakuwasan. Banjur rong dina sawisé Soekarno lan Hatta proklamasi Républik Indonésia. Sawisé iku akèh warga sipil Walanda, Indo, Tionghoa lan liya-liyané sing dikuya-kuya. Prastawa ala iki lagi mandheg sawisé Soetan Sjahrir ngurus supaya anarki iki dadi dibubaraké.
Universitas Negeri Semarang, (Jawa: ꦦꦮꦶꦪꦠꦤ꧀ꦭꦸꦲꦸꦂꦤꦒꦫꦶꦯꦼꦩꦫꦁ) cekaké UNNES, yaiku pawiyatan luhur ing Indonésia. Kampus kang utama ing Sekaran (Gunungpathi), sisih kidul kutha Semarang, Jawa Tengah. Kampus liyané yaiku ing Ngaliyan, Semarang lan ing Kemandungan, Tegal Kulon, Tegal.

Babagan UNNES
Universitas Negeri Semarang utawa UNNES yaiku universitas konservasi. Visiné konservasi, mligi universitas nagari Semarang bertaraf internasional kang séhat, unggul, lan Sejahtera. Ing kampus Sekaran, 12 Maret 2010, anané UNNES minangka kampus konservasi didéklarasikaké lan diresmikaké déning Muhammad Nuh, Mantri Pendidikan Nasional. Kanthi deklarasi iku ngemu ancas mikul dhuwur prinsip perlindungan, pengawetan, pemanfaatan, dan pengembangan kanthi lestari terhadap sumber daya alam dan budaya luhur bangsa. Konservasi ugi minangka wujud tridarma pawiyatan luhur yaiku pendidikan, panalitèn, dan pengabdian kepada masarakat.

Fakultas 

Pawiyatan luhur nagari ing Indonésia
Pawiyatan luhur nagari ing Jawa Tengah
Institut Pertanian Bogor iku sawwijining pawiyatan luhur pertanian nagari sing dumunung ing Bogor.

IPB metu saka Universitas Indonésia (UI) tanggal 1 September 1963. Rèktor IPB periode 2008-2012 yaiku Prof. Dr. Ir. Herry Suhardiyanto, M.Sc.

Kampus 
 Kampus IPB Baranang Siang
 Kampus IPB Dramaga
 Kampus IPB Gunung Gede

Fakultas 
Program Studi ing IPB dikelola 9 Fakultas, 1 Sekolah Pascasarjana lan Program Diploma.

Lembaga Kemahasiswaan

Organisasi kemahasiswaan tingkat IPB

Unit kagiyatan mahasiswa

Rujukan

Pranala njawi

Pertanian Bogor
Kutha Bogor
Institut Pertanian Bogor
Institut Téknologi Sepuluh Nopémber (ITS) iku pawiyatan luhur sing dumunung ing Surabaya.

Kampus ITS Sukolilo jembaré 180 hektare kanthi jembar yasan kurang luwih 150.000 m2.

Fakultas Teknik Sipil dan Perencanaan 

 Teknik Sipil
 Program Sarjana (S1)
 Program Magister (S2)
 Program Doktoral (S3)
 Diploma III (D3)
 Teknik Arsitektur
 Program Sarjana (S1)
 Program Magister (S2)
 Program Doktoral (S3)
 Teknik Lingkungan
 Program Sarjana (S1)
 Program Magister (S2)
 Program Doktoral (S3)
 Desain Produk Industri
 Program Sarjana (S1)
 Program Magister (S2)
 Teknik Geomatika
 Program Sarjana (S1)
 Program Magister (S2) 	
 Perencanaan Wewengkon dan Kota
 Program Sarjana (S1)

Fakultas Teknologi Kelautan (FTK) 
 S1 Teknik Perkapalan
 S1 Teknik Sistem Perkapalan
 S1 Teknik Kelautan

Fakultas Teknologi Informasi (FTIf)  
 S1 Teknik Informatika
 S1 Sistem Informasi

Program Pasca Sarjana (PPS)  
 S2 Fisika
 S2 Statistika
 S2 Teknik Mesin
 S2 Teknik Elektro
 S2 Teknik Industri
 S2 Teknik Informatika
 S2 Teknik Sipil
 S2 Arsitektur
 S2 Teknik Lingkungan
 S2 Teknologi Kelautan
 S2 Magister Manajemen Teknologi
 S3 Teknik Kimia
 S3 Teknik Sipil
 S3 Arsitektur
 S3 Teknik Elektro
 S3 Teknologi Kelautan

Pranala njaba 
 Situs resmi

Perguruan tinggi nagari ing Jawa Wétan
Perguruan tinggi ing Jawa Wétan
Sekolah menengah kejuruan (SMK) iku salah siji wangun ékan pendhidhikan formal sing nyelenggarakaké pendhidhikan kejuruan ing jenjang pendhidhikan menengah minangka terusan saka SMP, MTs, utawa wangun liya sing sadrajat utawa terusan saka asil sinau sing diakoni padha/setara SMP/MTs.  SMK kerep karan uga STM (Sekolah Teknik Menengah). Ing SMK,akèh tinemu Program Keahlian.

Uga delengen 
 Pratélan Sekolah Menengah Kejuruan ing Jakarta
 Pratélan Sekolah Menengah Kejuruan ing Sumatera Kulon
 Pratélan Sekolah Menengah Kejuruan ing Jawa Wétan
 Pratélan Sekolah Menengah Kejuruan ing Jawa Tengah
 Pratélan Sekolah Menengah Kejuruan ing Jawa Kulon

Pendidikan formal
Pendidikan kejuruan
Pendidikan menengah
Madrasah aliyah (dicekak MA) iku jenjang pendhidhikan menengah sajeroning pendhidhikan formal ing Indonésia, setara karo sekolah menengah atas, sing pengelolaané diayahi déning Departemen Agama. Pendhidhikan madrasah aliyah ditempuh ing dalem 3 taun, wiwit saka kelas 10 nganti kelas 12.

Uga delengen 
 Madrasah aliyah kejuruan
 Sekolah menengah atas
 Paket C
 Pratélan madrasah aliyah nagari ing Jakarta

Pendhidhikan formal
Pendhidhikan umum
Pendhidhikan keagamaan
Pendhidhikan menengah
Pahlawan iku wong sing wis duwé lelabuhan becik bisa diarani pahlawan.kang sinebut pahlawan racake diarani wong sing mbelani nusa bangsan dhéwe. Ana ing wulangan pahlawan nasional, kamardikan, revolusi, pembangunan, lsp.. Poucut Meurah Intan iku ne pahlawan wadon asalé saka Acèh iku sing wis sumare ning taman makam pahlawan sing dumunung ing Blora. Ora kari, para tokoh masarakat désa sing wis berjasa bisa njunjung drajating bangsa lan nagara.Jalaran para pahlawan mau ing batine lan atine kang resik mung nedya nggawa jenenge bangsa lan nagara supaya arum gandane, déné bab bebungah utawa bebungah iku mung sebab-akibat.

Miturut aturan resmi Indonésia, Pahlawan Nasional Indonésia ya iku:
 Warga Indonésia sing wis tilar donya.
 Wis mimpin lan ngayahi perjuangan mawa senjata, perjuangan pulitik, utawa perjuangan sajeroning babagan liya kanggo nggayuh/ngrebut/mempertahankan/ngisi kamardikan sarta mujudaképersatuan lan kesatuan bangsa.
 Wis nglairaké gagasan utawa pamikiran gedhé sing bisa nunjang pembangunan bangsa lan nagara.
 Wis ngasilaké karya gédhé sing nekakaké manfaat marang kasajahtran masarakat utawa ngundhakaké harkat lan martabat bangsa Indonésia
 Pengabdian lan perjuangan sing diayahi sadawaning urip, ora mung nalika, lan ngluwihi tugas sing diemban.
 Perjuangané duwé jangkauan jembar kanthi dhampak nasional.
 Nduwèni konsistensi jiwa lan semangat kabangsan/nasionalisme sing dhuwur.
 Nduwèni akhlak lan moral sing dhuwurt.
 Pantang nyerah masrang mungsuh sajeroning perjuangané.
 Ora tau ngayahi laku cela sing ngrusak ajining perjuangan.

Bab mau bisa dipercaya yèn ana:
 Pratélan uraian riwayat hidup lan perjuangan kanthi tinulis kanthi èlmiah, disusun sistematis, sarta miturut data sing akurat
 Pratélan lan bukti Tandha Kaurmatan sing tau ditampa
 Cathetan pandangan/penemu tokoh masarakat ngenani Pahlawan Nasional mau
 Foto-foto/gambar dokumentasi sig dadi potret perjuangan 
 Wis diabadèkaké asmané liwat sarana monumental saéngga dikenal masarakat

Uga delengen 
 Pratélan Pahlawan Nasional Indonésia
 Dina Pahlawan

Rujukan 

Pahlawan
Madrasah aliyah kejuruan (MAK) iku salah siji wangun ékan pendhidhikan formal sajeroning binaan Mantri Agama kang nyelenggarakaké pendhidhikan kejuruan kanthi kekhasan agama Islam ing jenjang pendhidhikan menengah minangkaterusan saka SMP, MTs, utawa wangun liya kang sadrajat utawa terusan saka asil pasinaon kang diakoni padha karo/setara SMP/MTs.

Uga delengen 
Pendhidhikan menengah umum:
 Sekolah menengah atas
 Madrasah aliyah
 Paket C
Pendhidhikan menengah kejuruan:
 Sekolah menengah kejuruan

Pendhidhikan formal
Pendhidhikan kejuruan
Pendhidhikan menengah
Golongan Belajar dicekak Kejar iku jalur pendhidhikan nonformal sing difasilitasi déning pamaréntah tumrap siswa sing sinauné ora ngliwati jalur sekolah, utawa tumrap siswa sing sinau ing sekolah mawa basis kurikulum non pamaréntah kaya Cambridge, lan IB (International Baccalureate).

Kejar dumadi saka telung pakèt ya iku: Pakèt A, Pakèt B lan Pakèt C. Saben peserta Kejar bisa mèlu Ujian Kesetaraan sing dianakaké déning Departemen Pendhidhikan Nasional. 

Pendhidhikan ing Indonésia
Basa Rejang inggih punika basa ingkang dipun-ginakaken wonten ing kabupatèn Rejang Lebong, kabupatèn Bengkulu Ler, kabupatèn Lebong, lan kabupatèn Kepahiang; samukawis kalebet ing tlatah Provinsi Bengkulu, Indhonesia. Basa Rejang gadhah aksara piyambak ingkang kawentar minangka aksara Kaganga. Aksara Kaganga mèmper kaliyan aksara sanèsipun kados aksara Batak lan aksara Lampung.

Basa Rejang dipunperang dhumateng tigang klempak dhialèk, inggih punika dhialèk Rejang Curup, Rejang Kepahiang, lan Rejang Lebong. Dhialèk ingkang dipunpocapaken wonten ing kabupatèn Bengkulu Lèr kalebet ing dhialèk Rejang Curup.

Warna-warna dhialèk ing basa Rejang

Prabèntenan dhialèk ing basa Rejang 
 Basa Rejang dhialèk Lebong nywanten ai; Rejang Curup nywanten ei; Rejang Kepahiang nywanten hei. Tuladhanipun: Lebong mocapaken ji’ai – Curup mocapaken ji’ei – Kepahiang mocapaken jihei.
 Basa Rejang dhialèk Lebong nywanten eak; Rejang Curup nywanten eak (sami kaliyan dhialek Lebong); Rejang Kepahiang nywanten eah. Tuladhanipun: Lebong mocapaken seak – Curup mocapaken seak – Kepahiang mocapaken seah.
 Basa Rejang dhialèk Lebong nywanten au; Rejang Curup nywanten eu; Rejang Kepahiang nywanten eu (sami kaliyan dhialek Curup). Tuladhanipun: Lebong mocapaken dau – Curup mocapaken deu – Kepahiang mocapaken deu.
 Basa Rejang dhialèk Lebong nywanten ok; Rejang Curup nywanten ak; Rejang Kepahiang nywanten ak (sami kaliyan dhialek Curup). Tuladhanipun: Lebong mocapaken betunok – Curup mocapaken betunak – Kepahiang mocapaken betunak.

Lan wonten prabèntenan sapérangan tetembungan kanggé istilah tembung sadintenan:

 Lebong: asem; Curup: asem; Kepahiang: tepuyak (bènten)
 Lebong: lapen; Curup: lapen; Kepahiang: gulea (bènten)
 Lebong: inik; Curup: inik; Kepahiang: kliking (bènten)
 Lebong: lemea (bènten); Curup: lema; Kepahiang: lema

Prabèntenan dhialèk ugi katingal wonten ing intonasi nalika angendhika. Basa Rejang Kepahiang kapireng radi kasar, basa Rejang Curup kapireng alus, lan basa Rejang dhialèk Lebong kapireng langkung alus tinimbang Rejang Curup. Saking warna tigang dhialèk basa Rejang katelah, nggambaraken tradhisi lan tèmperamèn saking tigang warni tiyang Rejang wau.

Ugi pirsani 
 Suku Rejang
 Budaya Rejang
 Aksara Kaganga

Artikel mawa basa krama
 
Rejang
Syèh Ahmad Syadhali ingkang kuncara kanti asma Mbah Pungkur, punika salah satunggaling tokoh ingkang nyebaraken agami Islam ing tlatah Ngawèn, Kabupatèn Blora, Jawi Tengah.

Adhedhasar cariyos wargi Ngawèn ingkang sampun sumebar ing tlatah Ngawèn tuladha Syèh Ahmad Syadhali punika taksih gadhah katurunan wargi Arab. Pasaréyan Syèh Ahmad Shadhali utawi ingkang kasebat Pasaréyan Mbah Pungkur punika, dipunpercados lan dipunkramataken déning masarakat dumugi njabi tlatah kitha Blora.

Pranala njawi 
 Pasaréyan Mbah Pungkur ing wikimapia.org

Tokoh Blora
Artikel mawa basa krama
Arya Penangsang iku tokoh sujarah putrané Pangéran Séda Lèpèn. Wiwit bayi nganti diwasa, Arya Penangsang kagulawentah déning Sunan Kudus. Nalika diwasa, Panjenengané dadi Adhipati ana ing Kadhipatèn Jipang Panolan (dumunung ing tlatah Cepu). Arya Penangsang palastra ing tangané Danang Sutawijaya. Guguré Arya Penangsang iku déné ususé pedhot kairis keris.

Panjenengané iku kerep dadi paraga kethoprak kang awatak kasar, apa anané. Mula kalamangsa ana sing ngarani manawa wong Blora iku asipat kasar, saka iku amarga Wong Blora dianggep tedhak turuné Arya Penangsang.

Silsilah 
Miturut Serat Kanda, Bapa saka Arya Penangsang ya iku panjenengané Raden Kikin utawa misuwur kanthi sesebatan Pangeran Sekar Seda Lepen jalaran katemokake tiwas ing kali, putra saka panjenengané Raden Patah raja Demak kang pisanan.Biyung saka Raden Kikin ya iku putri bupati Jipang saéngga panjenengané bisa warisi kadudukan saka leluhur simbah buyut. Arya Penangsang uga duwé sadulur liya ibu kanthi nama Arya Mataram adi saka titisan putra kasultanan kampung Arab Surabaya kanthi nama pangeran Pendowo Limo putra saka karajan banten.

Kadhaton Jipang Panolan 
Arya Penangsang jumeneng adipati ing kadipaten Jipang kang mapan ing sapinggire Bengawan Sala kang saiki kalebu ing kalebu ing Kalurahan Jipang, Blora. Ing sakulone kraton, Arya Penangsang gawe sudhetan Bengawan Sala kang ngubengi kratone aran kali Pasarsore. Denen kang dadi pepatih ya iku Raden Mataun kang isih sedulur selirak (sapenuson). Pusakane rupa keris Setan Kober lan tumbak Tundhung Mungsuh, kanthi titihan jaran ules ireng aran Gagak Rimang, peparinge Sultan Demak Bintara.

Gugure Arya Penangsang 
Sasurute Radèn Patah, kalungguhane ratu ing Demak dadi rebut para putra lan turune. Ing akhire Arya Penangsang satru karo sedulur misan, para putra saka Sultan Trenggana. Kadipaten Jipang kalurug dening prajurit Pajang, kalebu Sutawijaya, Kyai Ageng Pamanahan lan Ki Penjawi. Arya Penangsang kasil kepancing metu saka kadipaten lan nyabrang sudhetan Pasarsore. Wusana Arya Penangsang kasil katumbak dening Kyai Ageng Pamanahan lan Ki Penjawi. Kadhaton Jipang bedhah lan kabawah Kadipaten Pajang.

Uga delengen 
 Kabupatèn Blora

Rujukan 
 Babad Tanah Jawi, Mulai dari Nabi Adam Sampai Tahun 1647. (terj.). 2007. Yogyakarta: Narasi
 H.J.de Graaf dan T.H. Pigeaud. 2001. Karajan-Karajan Islam Pertama di Jawa. Terj. Jakarta: Pustaka Utama Grafiti
 Hayati dkk. 2000. Peranan Ratu Kalinyamat di jepara pada Abad XVI. Jakarta: Proyek Peningkatan Kesadaran Sajarah Nasional Direktorat Sajarah dan Aji Tradisional Direktorat Jenderal Kebudayaan Departemen Pendidikan Nasional
 M.C. Ricklefs. 1991. Sajarah Indonesia Modern (terj.). Yogyakarta: Gadjah Mada University Press
 Moedjianto. 1987. Konsep Kekuasaan Jawa: Penerapannya olèh Raja-raja Mataram. Yogyakarta: Kanisius

Tokoh Blora
Tokoh ing Babad Tanah Jawi
Sajarah Jawa
Tokoh Jawa Tengah
Maling Kenthiri iku tokoh ing tlatah Kabupatèn Blora lan saubengé, kang pasareané dumunung ing désa Kawèngan, kacamatan Jepon, kabupatèn Blora, putra Kyai Ageng Pancuran, seneng karo Dewi Sirep, putrine Mbok Randha Suganti saka Sapetik, Sulang Rembang. Kyai Ageng Pancuran ngutus Jaruman lan Rejeksi paklik Kentiri kang mangon ana Bojonegoro ngalamar Dewi Sirep iku kang nyenengi ora mung kentiri, Jaka Selakan putra Kyai Ngusman saka Cepu (Balun) uga naksir. Jaka Selakan uga ngalamar Dewi Sirep, anehe lamaran Kenthiri kang luwih ndisik nanging kang di terima malah lamarane Joko Selakan. Kedadean iki marake Kentiri nesu. Kentiri njegat Jaka Selakan ana ing juran Kali Modhang panggonane ana sak wétané Cepu. Sak wise ketemu padha adu kakuwatan,Jaka Selakan lampus ing tangane Kenthiri Migunakae pusaka tombak Kyai Daradaih, Panggonan tilase Jaka Selakan Saiki katelah Désa Kalimati Sawisé Jaka Selakan lampus Kenthiri Karo Paklike Jarman,sowan ing désa Cepu	
 Adus ing Sendang ing Laladan Tuban
 Duwé pusaka Bandhe Becak
 Duwe pusaka Bandhe Singobarong
 Duwe pusaka Bandhe Kencana
Kentiri nyanggupi kabèh panjaluke Dewi Sirep. Pusaka-pusaka kang dijaluk Dewi Sirep sak jana ana kang duwé. Pusaka Bandhe Becak,contohe iku kagungane Mbok Randha Suli ing Dukuh Mbandingan laladan Tuban. Cekaking carita Mbok Randha suli,iku tani kang sregep, patutan kan jenenge Jaka Becak. Nalika Kenthiri péngin nyilih Bandhe Becak kagubgane Randha Suli dweke bingung ora percaya banjur dhèwèké du kakuwatan karo Jaka Becak. Putra randha iku di pateni karo Kenthiri. Jaka Becak malih dadi Bandhe Becak.
Pusaka liyané Bandhe Singobarong lan Bandhe Kencana, kangungane mbok Hira ing Tuban lan Bupati Semarang, Ranggayuda. Kenthirir banjur lunga Semarang ngluru pusaka iki. Cilakae wektu dhèwèké ngluru pusaka iku kadenangan punggawa Kadipaten Semarang
Sakjeroning dweke lumayu ninggal Kadipaten, Kenthiri ketemu Jaka Sanggar, salah sak sijiné begal ananke Ki Gedhé Tuguan, lelorone banjur perang tandhing adu kesaktean.Joko Sanggar mati, dhèwèké mati kena tumbake Kenthiri ya iku Pusaka Tumbak Kyai Daraasih, banjur Kenthiri lumayu umpetan ing kutha Jepon, Blora, Blora. Wiwit iku Kenthiri dijuluki Maling Kenthiri amarga pangaweane saben dinane maling ing Blora, Blora. Sanajan ndeweke pengaweyane cong njupuk, dhèwèké tetep diparapi pahlawan, amarga olèh-olehe anggoné maling didum-dumake warga désa kang uripé kacingrangan.
Nalika Maling Kenthiri diuber-uber punggawa Ranggayuda, akèh nglairaké kedadeyan jeneng-jeneng ing kuttha Blora, mligini panggonan-panggonan kan ditekani Maling Kenthiri kaya ta: Kalimati, Watugedhe Kemlaka, Jepon, Gresi, Seso, Bangkle Dhungkluwih, Tengger, Tempel, Singonagara. Sak wise bosen nyolong Kenthiri karo Paklike Jaruman lunga meguru marang Sunan Ngerang. Lelorone di tompo kanthi bungah karo Sunan Ngerang, dhèwèké mertobat lan janji bakal tumindak becik. Nanging Jaruman mbenjani janji. Dhèwèké mertobat lan janji ora bakal tumindak becik. Nanging Jaruman utawa Walang Kapa kang merjaya ya iku Cakrajaya siswane Ki Lodang Datuk. Amarga Maling Kapa wani marang Lodang Datuk. Nanging Kentiri tetep urip lan nglakoni apa printahe agama Islam.
Wayang krucil iku sajinising wayang sing digawé saka kayu. Tontonan Wayang krucil wis rada langka. Sisa-sisa wayangé ana ing tlatah Blora kari didarbeni déning sawatara warga antarané déning dhalang Wayang Krucil Supangkat,  Janjang, Jiken, Blora.Wayang Krucil, utawi ing tlatah liya dijenengi Wayang Klithik iku digawé saka kayu. Nanging rada béda karo Wayang Golèk sing awaké wangun gilig kaya manungsa,wayang krucil wanguné gèpèng, mémper wayang kulit.Déné gedebog sing lumrahé dienggo nancepaké wayang diganti naganggo kayu sing dibolongi.

Wayang
Seni tayub utawa tayuban iku sawijining seni kabudayan tradhisional Jawa, sing sumber ananing tlatah Ngawen saubengé. Saliyané kanggo nyambut para tamu kinurmatan, tayub uga dipéntaské nalika Sedekah Bumi utawi Pawiwahan adat liyané. Kang mèlu ing rombongan tayub iku sindhèn, pengrawit, gerong, lan lèdhèk. Ing sajeroning tayuban para tamu sing ketiban sampur olèh pakurmatan kanggo njogèt bareng lèdhèk utawa telèdhèk.

Perkembangan sabanjuré seni tayub uga ngetutaké perkembangan seléra masarakat ya iku lebur dadi siji karo musik dangdut lan campursari sing lagi digandrungi warga. Sawetara iku dhampak negatipè uga ana ya iku banjur dicampuri ananing minuman keras lan tindak tanduk sing mengarah kurang trapsila.

Tayub uga dikenal ing tlatah Banyumas lan tlatah Jawa Kulon kaya ta ing Bogor, Cirebon, Sumedang, lan Bandhung.

Rujukan

Pranala njaba

Jogèd Jawa
Gagak Rimang iku jenengé jaran (turangga) kagungane Adipati ing Jipang Panolan kang ajejuluk Adipati Haryo Penagsang. Kanggo pangeling-eling, jeneng Gagak Rimang saiki digunakake minangka jeneng Terminal lan RSPD Blora(Radio Siaran Pamaréntah Laladan) Kabupatèn Blora.

Sajarah
Narasi ya iku karangan utawa paragraf, utawa pada kang nyritakake kedadeyan kanthi wektu utawa prastawa kan runtut saka wiwitan nganti pungkasan. Sok sapa sing maca paragraf iki kaya-kaya nglakoni kaya déné kang ana sajeroning carita.
Carita narasi bisa duwé sapat fakta ana sajeroning carita.
Thulada carita fakta ya iku: pengalam pibadi, otobiografi, biografi.
Thulada carita fiksi ya iku: novèl, cerkak, cerbung.
Karangan narasi kasusun saka prastawa-prastawa kanthi runtut. Paragraf narasi  dikembangke saka sawijining topik, kanthi nggawe peprince prastawa utawa kadedeyan sing bisa nyengkuyung topik.

Argumentasi
Ya iku karangan utawa paragraf kang isiné ngenani panemu kanthi linambaran alesan-alesan kan mathuk.

Deskripsi
Ya iku Paragraf utawa karangan kang isiné nggambaraké sawijining obyek (bisa panggonan utawa wewujudan liyané)kathi trewaca. Sok ana sajeroning paragraf iki.

Persuasi
Ya iku paragraf utawa karangan kang isiné ngajak para pamaca supaya nglakoni apa kang dikandhakake panulis

untuk jesica resita sari dari arif

Eksposisi
Ya iku paragraf utawa karangan kang isiné njlentrehake nganti cetha terwaca.
Kabupatèn Acèh Jaya iku salah siji kabupatèn ing Provinsi Acèh, Indonésia. Kabupatèn Acèh Jaya diwangun minangka asil pamekaran saka Kabupatèn Acèh Kulon.

Kacamatan 
 Jaya (48 désa/kalurahan)
 Krueng Sabee (16 désa/kalurahan)
 Panga (19 désa/kalurahan)
 Sampoiniet (38 désa/kalurahan)
 Setia Bakti (13 désa/kalurahan)
 Teunom (38 désa/kalurahan)

Tapel wates

Réferènsi

Pranala njaba 

 UURI No.4 Tahun 2002 tentang Pembentukan Kabupatèn Aceh Jaya 
 Daftar Gampong di Kabupatèn Aceh Jaya 
 Kabupatèn Aceh Jaya. Harian Kompas, 31 Maret 2004
 Wewengkon terkena Tsunami di Aceh Jaya 
 Situs Demokratisasi dan Tata Pemerintahan di Kabupatèn Aceh Jaya 

Acèh Jaya
Acèh Jaya
Surat Asy-Syura (basa Arab:الشورى) iku surat angka 42 sajeroning al-Qur'an. Surat iki kagolong surat makkiyah, dumadi saka 53 ayat. Dijenengaké Asy-Syura kang tegesé Musyawarah dijupuk saka tembung Syuura kang ana ing ayat 38 surat iki. Sajeroning ayat mau dipasang salah siji dhasar-dhasar papréntahan Islam yaiku musyawarah. Surat iki kadhang kala karan uga Ha Mim 'Ain Sin Qaf amarga diwiwiti kanthi aksara hijaiyah iku.

Pokok-Pokok Isi 
 Kaimanan
 Dalil-dalil ngenani Allah Sing Maha Tunggal kanthi njlèntrèhaké kadadéan langit lan bumi, udan, kapal kang lelayaran ing sagara kanthi aman lan sapanunggalané 
 Allah maringi rezki marang manungsa hamba-Né kanthi ukuran tinamtu miturut kemaslahatan lan miturut hikmah lan ngèlmu-Né.
 Allah maringi anak lanang dln wadon marang sapa waé kang dikarepaké, utawa ora maringi putra babar pisan
 Cara-cara Allah ngandharaké kalam marang manungsa
 Pokok-pokok agama kang diasta para rasul iku padha.
 Hukum
Ora ana dhasar kanggo nuntut wong kang mbéla dhiri.

 Liya-liya

Pranala njaba 
 Listen & Translation Surah Asy Syura Al Qur'an online in Arabic, Urdu, Indonésia, French, German, Spanish, Bosnian, English.
Kabupatèn Acèh Singkil iku salah siji kabupatèn ing Provinsi Acèh, Indonésia. Kabupatèn Acèh Singkil minangka pamekaran saka Kabupatèn Acèh Kidul lan sapérangan wewengkoné dumunung ana ing kawasan Taman Nasional Gunung Leuser. Kabupatèn iki dumadi dumadi saka loro wewengkon, yaiku dharatan lan kapuloan. Kapuloan sing dadi péranganing Kabupatèn Acèh Singkil yaiku Kapuloan Banyak. Kutha krajan Kabupatèn Acèh Singkil dumunung ing Singkil.

Singkil dumunung ing jalur kulon Sumatra sing ngubungaké Banda Acèh, Medan lan Sibolga. Nanging, jaluré luwih wujud gunung-gunung lan perlu akèh sing didandani supaya wewengkon iki ora kepencil.

Pamaréntahan

Bupati 
Bupati Makmur Syahputra lan Wakil Bupati Khazali Bahar dilantik déning Gubernur Acèh Irwandi Yusuf tanggal 26 Maret 2007.

Kacamatan 
 Tlaga Paris
 Gunung Meriah
 Kota Baharu
 Kuala Baru
 Pulau Banyak
 Simpang Kanan
 Singkil
 Singkil Utara
 Singkohor
 Suro Baru

Réferènsi

Deleng uga 
 Daerah Tingkat II

Pranala njaba 
 http://www.acehsingkilkab.go.id/
 http://www.acehsingkil.blogspot.com/
 http://acehsingkil.wordpress.com/
 http://www.acehpedia.org/Kabupatèn_Acèh_Singkil

Acèh Singkil
Acèh Singkil
Kabupatèn Acèh Tamiang iku kabupatèn ing Provinsi Acèh, Indonésia.

Kabupatèn asil pamekaran saka Kabupatèn Acèh Wétan iki dumunung ing tapel wates Acèh-Sumatra Lor. Istilah "Tamiang" asal saka tembung Da Miang. Sajarah nuduhaké ngenani èksistensi wewengkon Tamiang kaya ing prasasti Sriwijaya, banjur ana riwayat saka Tiongkok karya Wee Pei Shih kang nyathet anané nagari Kan Pei Chiang (Tamiang), utawa Tumihang sajeroning Kitab Nagarakretagama. Laladan iki uga kaloka kanthi jeneng Bumi Muda Sedia, magepokan karo jeneng Raja Muda Sedia kang mréntah wewengkon iki sajeroning 6 taun (1330-1336). Raja iki olèh Cap Sikureung lan hak Tumpang Gantung saka Sultan Acèh tumrap wewengkon Karang lan Kejuruan Muda ing jaman semono.

Pamaréntahan 
Kabupatèn Acèh Tamiang minangka pecahan saka Kabupatèn Acèh Wétan lan minangka siji-sijiné kawasan ing Acèh kang didominasi déning Etnis Malayu. Saliyané wong Malayu, uga ana wong Acèh, Gayo, Jawa, Karo lan sapanunggalané.

Bupati 
Penjabat Bupati Ishak Djuned nggantèkaké Abdul Latief kang dilantik Gubernur Acèh Abdullah Puteh, tanggal 28 Agustus 2004. Bupati kang saiki yaiku Abdul Latief bebarengan karo wakilé Awaluddin minangka asil Pilkada mangsa bakti 2007-2012.

Kacamatan 

 Banda Mulia
 Bandar Pusaka
 Bendahara

 Karang Baru
 Kejuruan Muda
 Kota Kuala Simpang

 Manyak Payed
 Rantau
 Sekrak

 Seruway
 Tamiang Hulu
 Tenggulun

Réferènsi

Sumber

Deleng uga 
 Kabupatèn Acèh Wétan

Pranala njaba 
 Situs Bappeda Acèh Tamiang 

Acèh Tamiang
Acèh Tamiang
Dina Asyura () iku dina angka 10 ing sasi Muharram sajeroning kalèndher Islam. Déné asyura dhéwé tegesé kasepuluh.

Dina iki dadi misuwur amarga tumrap kalangan Singah lan sapérangan Sufi minangka dina béla sungkawa marang kesyahidan Husain bin Ali, putu saka Nabi Islam Muhammad kang palastra sajeroning Paprangan Karbala taun 61 H (680). Nanging, kaum Sunni yakin yèn Nabi Musa ngayahi pasa ing dina mau kanggo èksprèsi kabungahan marang Allah amarga kaum Yahudi wis bébas saka Fira'un (Exodus). Miturut tradisi Sunni, Muhammad ngayahi pasa ing dina mau lan nyuwun wong-wong uga mèlu pasa.

Asyura sajeroning kalèndher Grégorius 
Dina Asyuratansah padha ing kalèndher Islam, tanggal ing sajeroning Kalèndher Grégorius béda ing taun siji lan sijiné amarga prabédan antara loro kalèndher mau.

 2003: 12 Maret 
 2004: 1 Maret
 2005: 18 Fèbruari
 2006: 8 Fèbruari 
 2007: 28 Januari
 2008: 18 Januari
 2009: 6 Januari dan 26 Dhésèmber
 2010: 15 Dhésèmber

Pratélan tanggal ing ndhuwur mung wujud èstimasi.

Réferènsi

Sumber

Deleng uga 

 Husain bin Ali

Asyura
Singah
Suket teki umbi utawa jeneng latiné Cyperus Edulis iku sajinis suket teki saka génus (cyperus) lan kalebu famili teki-tekian Cyperaceae.

Kagunan
Ora ngira yèn suket teki sing disampar sandhung ing pinggir dalan lan lapangan iku jubul uga akèh manfaate kanggo obat manéka rupa lelara, mlingine gangguan sing dialami wanita kaya déné gangguan nggarap sari lan lelara keputihan.Suket sing jeneng Latine Cyperus Edulis (C Edulis) iku umuré taunan ora kaya suket-suket jinis liyané sing gelis mati. Sanadyan disemprot pesrtisida presasat menter ora gelem mati. Umbine bakal thukul manèh. Dhuwure bisa nganti 90 cm, wite segitiga rada kaku, godhonge iya rada kaku lan gilap. Yèn dicabut ana umbine kya kenthang ireng naging cilik-cilik rada lonjong. Iya bonggole iki sing kasiyate gedhé. Suket teki ngandhut zat alkoloid, flovonoid, sineol, pinen, sipernon, rotunal, siperenon lan sperol.Rasane rada pait, rada pedhes, nanging ana legine. Kasiyate kanggo normalake haid supaya ajeg, ngilangake lara (analgesil) lan kanggo penenang(sedatif). Masarakat Cina lan India wis wiwit jaman biyèn migunakaké suket teki kanggo nglancarake haid lan ngilangi rasa kanggo nlancarake haid lan ngilangi rasa lara nalika haid. Saliyané iku kena kanggo tamba lara panas, ngundhake napsu managn lan tamba lara liver. Ing daerah Sulawesi Utara, suket teki kanggo tamba lara weteng, obat kuwat, nglancarake seni, nglancarake haid (sindrome pramenstruasi).Saliyané iku suket teki kena kanggo obat tatu ketatap, njarem, gatel-gatel, borok, mlenyhung, cantengen, abuh lan liya-liyané. Éman ing Indonesia durung ana panaleten mugen bab suket teki kaya ing nagara liyané. Ing India suket teki dienggo bahan kosmetik perawatan rambut lan campuran parfum (lenga wangi), obat lara untu.

Kasiyate tumrap kaséhatan
Lara weteng (nyeri lambung); umbi teki 30 gram, laos 15 gram dipepe garing banjur didheplok diayak. Carane ngombé, njupuk sasendhok dicom banyu umub dileremake nganti anget banjur diombe. Kantindakake sadina kaping 3, ésuk, awan lan sore.
Ngarapi ora teratur/lara ; umbi teki sing wis garing 10 gram digodhog karo banyu 2 gelas, nganti kari separone. Disaring anget-anget diombe. Kantindakake sadina kaping pindho.
Kecing batu; umbi suket teki garing 10 gram 10 gram, kulit dlima putih garing 15 gram digodhog karo banyu 2 gelas nganti kari sagelas. Disaring anget-anget diombe sadina ngombé  setengah gelas.
Tatu njarem ; wite suket teki sacukupe dikumbah resik banjur dipipis nganti lembut, diborekake ing tatu. Katindakake bola bali nganti njarem ilang.
Mbancarke seni; umbi suket teki garing 10 gram, oyod alang-alang 60 gram, kabèh digodhog karo banyu 3 gelas nganti kari separone. Disaring, diombe anget-anget.

Uga delengen 
 Cyperaceae

Pranala njaba 
 Zipcodezoo.com: Cyperus Edulis

Cyperaceae
Tembung argumentasi asalé saka tembung sing tegesé alesan.Argumrntasi ya iku jinis karangan kang mènèhi alesan kang kuat kanggo njejegake panemuane utawa kanggo nulak penemune liyan. jinis karangan iki wujudake kahan kang kanthi bukti-bukti kang nyata. Karangan argumentasi duwé ancas kanggo ngyakinake sing maca, mula sikantheni bukti-bukti supaya nguatake panemu kang diandharake.

Ciri-ciri karangan argumentasi
Nggunakake basa kang lugu (denotasi)
Ngandharake kanyatan lan dibuktekake kanthi fakta
Alesane kuwat
Tujuane supaya pamaos gelem nampa panemune
Analisis kanthi rasional

Langkah-langkah nulis argumentasi
Nemtokake tema lan tujuan
Ngumpulske bahan utawa data
Nggawe ngengrengan karangan (kerangka karangan)
Ngembangke ngengrengan dadi karangan.

Tembung
John Winston Ono Lennon () iku siji panyanyi Inggris. Dhèwèké misuwur minangka anggota kelompok musik The Beatles. John Lennon olèhé tilar donya dipatèni ing New York. John Lennon tau kawin karo Cynthia Lennon lan Yoko Ono, siji wanita Jepang.

Pratélan Album

Pranala njaba 

 
 Official John Lennon website, courtesy of Yoko Ono and EMI/Capitol Records
 Official "Definitive Lennon" Website
 BBC Lennon Site
 
 The Liverpool Lennons website
 John Lennon lyrics
 Ref. to deed poll name change. 
 "Man of the Decade" interview transcript
 "Power to the People: The Lost John Lennon Interview" by Tariq Ali and Robin Blackburn 
 "Two of Us" The VH1 film about the Lennon-McCartney reunion
 Radio Dial Scan of the night Lennon died

Cathetan suku 

Musisi Inggris
Pati 1980
Lair 1940
WikiLeaks utawa Wikileaks iku sawijining organisasi internasional kang markasé dumunung ing Swédia. Situs Wikileaks mbabar dhokumèn-dhokumèn winadi kanthi njaga idhèntitas para sumber-sumberé. Situs mau diluncuraké ing taun 2006. Wektu iki alamat situs wis dialihaké menyang http://www.wikileaks.ch kanggo alesan kaamanan.

Organisasi iki diadegaké déning disidhèn pulitik Cina, lan uga jurnalis, matematikawan, lan para tèknolog saka Amérikah Sarékat, Taiwan, Éropah, Australia, lan Afrika Kidul. Artikel koran lan kalawarti The New Yorker njlèntrèhaké yèn Julian Assange, jurnalis lan aktivis internèt Australia, minangka dirèktur Wikileaks. Situs Wikileaks migunakaké mesin MediaWiki.

WikiLeaks wis menangaké sawatara bebungah, kalebu New Media Award saka kalawarti The Economist ing taun 2008.

Ing sasi Juni 2009, WikiLeaks lan Julian Assange menangaké UK Media Award saka Amnesty International (kategori New Media) kanggo publikasi taun 2008 lan judhulé Kenya: The Cry of Blood – Extra Judicial Killings and Disappearances, sawijining laporan déning Komisi Nasional Hak Asasi Manusia Kenya prakara rajapati déning pulisi ing Kenya. Ing sasi Mèi 2010, New York Daily News ndokok WikiLeaks ing peringkat kapisan minangka "situs kang tenan-tenan bisa ngowahi warta".

Cathetan sikil

Uga delengen 
 Indoleaks

Pranala njaba 

 Wikileaks home page (secure)
 Wikileaks Mirror page
 Wikileaks Mirror page 
 Wikileaks vs. the World. Presentation by Wikileaks representatives Julian Assange and Daniel Schmitt at the 25th Chaos Communication Congress, Berlin, December 2008. online Flash video and download in higher resolution formats
 Campbell, Matthew (2010-04-11) Whistleblowers on US ‘massacre’ fear CIA stalkers, The Times
 Wikileaks Congress Research Service Reports

WikiLeaks
Situs kang migunakaké MediaWiki
International Criminal Police Organization (Indonésia:Organisasi Pulisi Kriminalitas Internasional) , utawa kondhang kanthi jeneng telegraf listriké, Interpol, iku organisasi sing diwangun kanggo kordinasi kerjasama antar kapulisèn ing saindhenging donya. Interpol diwangun taun 1923 kanthi jeneng International Criminal Police Commission (Indonésia:Komisi Pulisi Kriminalitas Internasional), banjur owah ing taun 1956. Organisasi iki béda karo International Police (Indonésia:Pulisi Internasional), sing fungsiné kanggo ngayahi tugas-tugas kapulisèn ing nagara sing pinuju perang.

Organisasi internasional
Kapulisèn
Interpol bisa tegesé:
 Interpol, Organisasi Kapulisèn Kriminal Internasional.
 Interpol (grup musik), sawijining grup musik asal New York City, Amérikah Sarékat.
Bocoran pesen diplomatik Amérikah Sarékat diwiwiti ing tanggal 28 November 2010 nalika situs wèb WikiLeaks lan lima koran utama macak dhokumèn wadi ngenani korèspondhènsi rinci antara Départemèn Njaban Rangkah Amérikah Sarékat lan misi diplomatiké ing saindhenging donya. Kababaré layang wadi Amérika wis pérangan katelu sajeroning sèri pambocoran dhokumèn wadi AS "mega-leaks" digiyaraké déning WikiLeaks ing taun 2010, sawisé pambocoran dhokumèn Perang Afganistan ing sasi Juli, lan pambocoran dhokumèn Perang Irak ing sasi Oktober.

Isi

Rujukan

Pranala njaba 

 Secret US Embassy Cables website by WikiLeaks.
 The US embassy cables by The Guardian.
 State's Secrets by The New York Times.
 WikiLeaks Diplomatic Cables by Der Spiegel
 The Arrest of Julian Assange and the U.S. "War on WikiLeaks"-video report by Democracy Now!
 Dutch Wikileaks Mirror  by WikiLeaks.
 All Cables on Google Fusion Tables
  A journal run Foreign Policy magazine devoted to contents of wikileaks' US diplomatic cables leak

WikiLeaks

no:WikiLeaks#Publiseringen av USAs diplomatmeldinger
Queensland iku praja gedhé dhéwé kaloro ing Australia sawisé Australia Kulon, lan manggon laladan lor-wétan ing bawana iki. Praja iki wewatesan karo Northern Territory ing sisih kulon, Australia Kidul ing sisih kidul-kulon lan New South Wales ing sisih kidul. Ing sisih wétan, Queensland wewatesan karo Sagara Koral lan Samodra Pasifik. Praja iki minangka praja paling padhet sing ndunungi katelu sawisé New South Wales lan Victoria. Kutha krajané ing Brisbane, praja iki jembar wewengkon dharatané 1.730.648 km² kanthi populasi 4.000.000 jiwa (2005).

Pranala njaba 

 Situs resmi
 Government of Queensland
 Queensland Government skilled and business migration site
 Governor of Queensland
 Parliament of Queensland
 Premier of Queensland
 Official State Tourism Organisation
 Queensland Art Gallery 
 Translink - Public Transport in Queensland- Bus Train Ferry
 Queensland State Archives

Praja Australia
Townsville iku sawijining kutha ing Australia. Dunungé ing pérangan lor-wétan nagara iku ya iku ing praja Queensland. Diadegaké taun 1865. Sing ndunungi cacah 143.328 jiwa (2006).

Kutha iki dumunung 1.300 km saka kutha Brisbane lan 350 km kidulé Cairns.

Pranala njaba 
 
LGAs
 Townsville City Council
 Thuringowa City Council 
General Townsville websites
 Townsville Enterprise 
 Extensive Community Directory 
 Townsville Forums 
 North Queensland Conservation Council
 Townsville Road Runners
 Volunteering North Queensland 
 Family History Association of North Queensland
 North Queensland Soaring Centre
 Townsville and District 4WD Club
 4WD Tag-Along Tours of Townsville and Thuringowa 

Kutha ing Queensland
Indoleaks iku sawijining situs wèb awujud blog saka Indonésia. Situs wèb iki diadegaké ing tanggal 10 Dhésèmber 2010, bebarengan karo Dina Hak Asasi Manungsa. Indoleaks iku tiru-tiru situs wèb kondhang WikiLeaks lan ngeklaim nduwé informasi akèh banget ngenani Indonésia sing cacahé nganti 50.000. Pamaréntah Indonésia celathu namung ngawasi situs wèb iki tanpa njupuk tindhakan apa-apa. Nanging dokumèn-dokumèn sing kaaturaké ing Indoleaks dudu dokumèn anyar sing dadi sorotan umum, nanging dokumèn sing wis suwé cumepak ing internèt.

Cathetan sikil

Pranala njaba 
 Situs wèb resmi

WikiLeaks
Situs wèb
Sawah tadhah udan ya iku sawah kang ngentèni tekané udan sak wayah-wayah kanggo banyoni, bab iki kadayan déning tlatah topografiné. Sawah tadhah udan (STH) ing Indonésia iki ambané watara 2,1yuta hektar, lan bisa ngasilaké pari lumbung kaping 2 sawisé sawah irigasi. Béda manèh sawah gogo, asilé durung bisa dipesthèkaké manawa  kaanan ora ana udan. Ing sajeroning asil panèn sawah tadhah udan isih cendhèk ya iku watara 3-3,5 ton/ha. Kanggo ngatasi asil panèn supaya akèh, kudu ngowahi produktifitas ing lahan tadhah udan ya iku Pengolahan Tuwuhan Terpadu (PTT) tumrap pari sawah tadhah udan. Kaunggulan sawah tadhah udan ing Kabupatèn Blora dibandingaké karo wewengkon liya-liyané, pari sing kerep ditandur ing sawah tadhah hujan wujud jinis ciherang,cibogo, sempat, rojolele lan sapanunggalé.

Uga delengen 
 Sawah

Rujukan

Pranala njaba 
 Litbang Deptan: Bahkan sawah tadah hujanpun sangat menjanjikan 

Tani
Irigasi yaiku siji upaya sing diayahi manungsa kanggo mbanyoni lahan tetanèn. Sajeroning donya modhèren, wis akèh modhèl irigasi. Ing jaman biyèn, yèn ana pasadiyan banyu amarga cedhak karo kali utawa sumber banyu, irigasi digawé kanthi ngilèkaké banyu mau menyang lahan tetanèn.

Ana sawatara sistem irigasi tumrap lemah garing, yaiku:
 (1) irigasi tètès (drip irrigation), 
 (2) irigasi curah (sprinkler irrigation), 
 (3) irigasi saluran terbuka (open ditch irrigation), lan 
 (4) irigasi bawah lumah (subsurface irrigation).

Deleng uga 
 Subak (irigasi)
 Embung

Pranala njaba 
 Irigasi

Teknik Sipil
Tani
Kim Jaejoong (lair 26 Januari 1986), nduwe jengeng panggung, Hero, Youngwoong Jaejoong (ing Koréa) lan Jejung (ジェジュン, Jejun?) (ing Jepang), penyanyi, penulis lagu, composer lan occasional actor. Jaejoong iku anggota lan vocal utama saka boyband Koréa TVXQ, utawa dikenal Dong Bang Shin Ki ing Koréa Selatan lan Tohoshinki ing Jepang. Saiki Jaejoong dadi lead vocalist JYJ.
Kriptografi, kanthi umum ya iku èlmu lan seni kanggo njaga wadining warta [bruce Schneier - Applied Cryptography]. Saliyané pangertèn mau ana uga pangertèn èlmu sing nyinaoni tèknik-tèknik matématika sing magepokan karo aspèk kaamanan informasi  kaya déné  wadining data, kaabsahan data, integritas data, lan autentikasi data [A. Menezes, P. van Oorschot and S. Vanstone - Handbook of Applied Cryptography]. Ora kabèh aspèk kaamanan informasi ditangani nganggo kriptografi.

 
Matematika terapan
Singah (Basa Arab: شيعة, Basa Pèrsi: شیعه) iku ilèn utawa madahab sajeroning Islam. Muslim Singah nuruti Islam miturut kang diajaraké déning Muhammad lan Ahlul Bait-é. Singah nulak kapemimpinan saka telung Khalifah Sunni pisanan kaya déné Sunni uga nulak Imam saka Imam Singah. Wangun tunggal saka Singah yaiku Shī`ī  (Basa Arab: شيعي.) nunjuk marang pandhèrèk saka Ahlul Baitldan Imam Ali. Watara 90% umat Muslim sadonya wujud kaum Sunni, lan 10% nganut ilèn Singah.

Ètimologi 

Istilah Singah asal saka tembung Basa Arab شيعة Syī`ah. Wangun tunggal saka tembung iki yaiku Syī`ī شيعي.

"Singah" iku wangun cendhak saka kalimat mawa sajarah Syi`ah `Ali شيعة علي tegesé "pendhèrèk Ali", kang magepokan karo Q.S. Al-Bayyinah ayat khoirulbariyyah, wektu mudhuné ayat iku Nabi SAW paring sabda: "He, Ali sliramu lan pendhèrèkmu iku wong-wong kang beja" (ya Ali anta wa syi'atuka humulfaaizun)

Miturut 'ètimologi' basa Arab, "syiah" iku tegesé pambéla lan pandhèrèk. Kejaba iku, tegesé uga samubarang kang ngumpul amarga sawijining prakara.. Déné, manut tembung saréngat duwé arti: wong-wong kang mratélakaké yèn Ali bin Abi Tholib iku luwih utama ing antarané para sahabat lan luwih wenang nyekel garising pamimpin kaum muslimin, semono uga para putra-wayahé.. Ing sajarah, syiah ngalami sawatara owah-owahan kaya déné Sunni.

Ikhtisar 
Muslim Singah percaya yèn Kulawarga Muhammad iku punjering ngèlmu paling apik kanggo mangertèni Qur'an lan Islam, guru paling becik prakara Islam iku Muhammad lan kang pinercaya jaga tradisi Sunat. Béda pangertèn karo Sunni, kang ingaran Ahlul Bait iki dijupuk saka anak turuné Ali bin Abi Tholib lan Fatimah.

Sacara mirunggan, Muslim Singah nduwé panemu yèn Ali bin Abi Tholib, yaiku sepupu lan mantu Muhammad lan bapak kulawarga Ahlul Bait, iku nerusaké kekhalifahan sawisé Muhammad. Muslim Singah percaya yèn Ali jumeneng dadi khalifah iku dipilih langsung déning Muhammad, lan préntah Nabi iku artiné wahyu saka Allah.

Réferènsi

Deleng uga 
 Imam Singah
 Ayatullah

Pranala njaba

Komunitas Singah 
 Abatasya Islamic Website 
 Al-Shia (Halaman Indonésia)
 Artikel di Yayasan Fatimah tentang berbagai kajian tentang Singah 
 Fatwa-fatwa fikih Mazhab Ahlulbait dari Yayasan al-Jawad
 Rumah Syiah Melayu

Kalangan anti-Singah 
 Buletin Ash-Showaiq dari al-Bayyinat

Islam
 
Tembung lan pitembungan Arab
Ahlussunnah wal Jamaah (Basa Arab: أهل السنة والجماعة) utawa luwih kerep dcekak Ahlussunnah (basa Arab: أهل السنة) utawa Sunni. Ahlussunnah iku golongan kang tansah madeg ing paugeran Islam dhedhasar Kuran lan kadis kang shahih kanthi seserepan para sahabat, tabi'in, lan tabi'ut tabi'in.  Watara 90% umat Muslim sadonya wujud kaum Sunni, lan 10% nganut ajaran Singah.

Réferènsi

Deleng uga 
 Ahlus Sunat wal Jama'ah miturut Salafi
 Sajarah Kadis

Pranala njaba 
 Penerbit Buku Ahlus-Sunnah terbesar di Afrika Selatan

 
Islam
Batu Rancing iku sawijining désa ing Kacamatan Tanjung Sakti Pumu, Kabupatèn Lahat, Provinsi Sumatra Kidul, Indonésia.
Tanjung Sakti Pumi iku kacamatan ing Kabupatèn Lahat, Sumatra Kidul, Indonésia.
Merapi Kidul iku kecamatan ing kabupaten Lahat, Sumatra Kidul, Indonésia.

Referensi

Kabupatèn Lahat
Merapi Wétan iku kecamatan ing kabupaten Lahat, Sumatra Kidul, Indonésia.

Kabupatèn Lahat
Gumay Talang, iku kecamatan ing kabupatèn Lahat, Sumatra Kidul, Indonésia.

Désa/Kalurahan  
 Batay
 Darmo
 Endikat Iir
 Mandi Angin
 Muara Tandi
 Ngalam Baru
 Sugih Waras
 Sukarami
 Tanah Pilih
 Tanjung Baru
 Tanjung Beringin
 Tanjung Dalam
 Tanjung Karangan
 Tanjung Periuk

Rujukan

Kabupatèn Lahat
Adimanggala ya iku Patih nagara Arwangga, salah sijiné nagara boloné Hastinapura. Nagara Awangga wis tahu dikalahake karo Karna.Sak sajeroning Karna dadi ratu Ngawangga, Karna ngangkat Adimanggala dadi réwang sing setia.

Paraga wayang